
Uznesenie Okresný súd Vranov nad Topľou v spore žalobcu: A. B. C., nar. XX.XX.XXXX, trvale bytom D. XXX/XX, XXX XX E., zastúpený JUDr. Milošom Kaščákom, advokátom so sídlom Kalinčiakova 10, 093 01 Vranov nad Topľou, IČO: 35 511 028, proti žalovaným: 1. B. F., nar. XX.XX.XXXX, trvale bytom D. XX/XXX, XXX XX E., 2. A. G. H., nar. XX.XX.XXXX, trvale bytom F. XXX/XX, XXX XX I., obaja zastúpení: Advokátska kancelária CORVIN LEGAL s.r.o., Thurzova 1524/6, 040 01 Košice – Staré mesto, IČO: 55 205 895, o neplatnosť kúpnej zmluvy takto rozhodol: I. Konanie z a s t a v u j e . II. Stranám náhradu trov konania n e p r i z n á v a. odôvodnenie: 1. Žalobca sa podaným návrhom domáhal vydania rozsudku, ktorým by súd rozhodol o neplatnosti kúpnej zmluvy. 2. Po začatí pojednávania vo veci samej podaním doručeným súdu dňa 25.02.2025 žalobca cestou právneho zástupcu uviedol, že podanú žalobu berie v celom rozsahu späť a žiadal konanie zastaviť. Dôvodom späťvzatia bolo uzavretie mimosúdnej dohody. Trovy konania nežiadal. Navrhla stranám konania v zmysle dohody trovy konania nepriznať. 3. Podľa ust. § 144 CSP žalobca môže vziať žalobu späť. 4. Podľa ust. § 145 CSP ak je žaloba vzatá späť celkom, súd konanie zastaví. 5. Podľa ust. § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Žalovaní boli súdom vyzvaní, či so späťvzatím žaloby súhlasia, či si uplatňujú trovy konania s doložkou, že ak sa v lehote 3 dní nevyjadria bude mať súd za to, že so späťvzatím žaloby súhlasia a trovy konania si neuplatňujú. Žalovaní sa v stanovenej lehote nevyjadrili a preto mal súd za to, že so späťvzatím žaloby súhlasí s tým, že a trovy konania si neuplatňujú. 7. Keďže žalobca vzal žalobu späť v celom rozsahu po začatí pojednávania vo veci samej, tak ako je to vyššie uvedené a žalované so späťvzatím žaloby súhlasili, súd konanie podľa vyššie citovaného ustanovenia, tak ako je to uvedené vo výroku tohto uznesenia zastavil. 8. Podľa ust. § 256 ods. 1 CSP ak strana procesne zavinila zastavenie konania, súd prizná náhradu trov konania protistrane.
9. O trovách konania súd rozhodol tak, že stranám náhradu trov konania nepriznal. Strany v konaní si trovy konania neuplatnili. 10. V tejto súvislosti súd považuje za potrebné poukázať aj na článok 17, kde je stanovený princíp hospodárnosti konania, ako aj postup súdu bez zbytočného a neprimeraného zaťažovania strán sporu. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda , z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľa rozšíriť len do uplynutia lehoty na podanie odvolania.

